ตอนนี้ไปหาฟันมา ให้รักษาราก ตอนแรกตั้งใจไปอุดฟัน ระหว่างล้างฟันมีอาการปวดมากจนทนไม่ได้ เลยอุดฟันมาให้ก่อน ตอนนี้กินยา ไม่มีอาการอะไร แบบนี้ถ้าไม่อยากรักษาราก เป็นอุดแทนได้มั้ยคะ เพราะก่อนหน้านั้นมีแค่อาการเสียวฟัน ณ ปัจจุบันกลัวมาก จะปวดระหว่างทำอีก
สวัสดีค่ะ การอุดฟันนั้น จะทำเพื่อรักษาฟันที่ผุ สึก หรือกร่อน การอุดฟันทำเพื่อที่จะทดแทนเนื้อฟันที่ได้สูญเสียไปในบางส่วน แต่ถ้าหากมีการสูญเสียไปเยอะมาก หรือฟันผุเยอะมาก ก็ต้องใช้การรักษาประเภทอื่นช่วยในการรักษาแทนในกรณีนี้อาจจะมีฟันผุจนมีรากประสาทเสื่อมร่วมด้วย จึงต้องทำการรักษารากฟัน จึงจะทำให้อาการทุเลาได้แนะนำรักษาตามที่ทันตแพทย์ผู้ดูแลแนะนำจะดีที่สุดค่ะ หากฟันผุมากจนอุดไม่ได้ แล้วทำการอุดไป ก็อาจจะมีอาการปวดหรือเสียวฟันอยู่เรื้อรังไม่หายค่ะ